Die Bekende C. Louis Leipoldt – gedig kry nuwe lewe | SA-Radio.com
Die Madeliefie Makietie is terug op Strandfontein » 93.4fm – Radio Namakwaland – Die beste in die weste. » Dag 13 Donderdag 21 Augustus
Dag 13 Donderdag 21 Augustus21 Aug 2014 by admin
0 CommentDAG 13 BERG-EN-DAL NA SABIE OMGEWING
Donderdag 21 Augustus. Die Radio Namakwaland toer se Kruger Wildtuin deel is op ŉ einde en so die natuurskoon bewondering in die Sabie omgewing ook. Daar is slegs môre oor. Dis duidelik dat almal voel dat die toer nog so ŉ klein bietjie langer kon wees. Nog so ŉ aand of twee van saam kuier, dalk nog een wildsoek rit. Maar ongelukkig is die harde realiteit dat alle goeie dinge tot ŉ einde moet kom sodat die volgende goeie weer kan begin.
Sakkie van Zyl het vanoggend vir ons die dag met ŉ oggendoordenking begin en half nege was almal gereed om die park te verlaat. Ons het almal nog die hoop gehad dat ons iewers nog vir oulaas ŉ Leeu of Luiperd sal sien maar helaas, die hoop het beskaam en ons is droëmond en bekaf by die Malelane hek uit en oor die Krokodilrivier die gewone wêreld in.
Dana Swanepoel ry voor . Dis sy blyplek vir jare gewees en hy vertel van die mense en aktiwiteite. Ons vermy die besige N4 met sy padwerke en lang stoppe en ry die pragtige panorama roete deur die berge en plantasies.
In Sabie aangekom is ons reguit na ons kampeerplek by Merry Pebbles. Wat ŉ pragtige plek. Almal geniet die grasperke maar daar is nie baie tyd voordat ons weer vertrek om die eerste waterval te gaan kyk en na ŉ stewige stap vertrek ons na Pelgrimsrus. Vir almal van ons ŉ taamlike teleurstelling met vervalle geboue en baie min aktiwiteite. Na ŉ onsuksesvolle koffiedrink sessie is ons terug in die motors en in die pad terug Sabie toe.
Om die kampvuur en na ete word daar stories vertel en die 2 weke lange CJ Langenhoven verhaal Petronella word ontrafel tot groot vermaak van die groep met elkeen se slotsom oor wat haar keuse dan nou was.
Môreoggend is dit die voorlaaste oppak wanneer ons na die Blyderivier vertrek.
26/03/2017, 1:09 pm